**ZÁPISNICA**

**zo 17. zasadania obecného zastupiteľstva v Hrušove konaného dňa 22.6.2017**

Prítomní: podľa prezenčnej listiny - všetci poslanci

Zasadanie otvára a vedie starosta obce a konštatuje, že sú prítomní všetci poslanci a vyhlasuje zasadanie za uznášania schopné.

Overením zápisnice poveruje p. Zoltána Pálla a Mgr. Tünde Pogányovú.

**1. PROGRAM ROKOVANIA**

OZ predložený program rokovania jednohlasne **schvaľuje.**

**2. KONTROLA UZNESENÍ**

Starosta obce prečítal zápisnicu a prijaté uznesenia z minulého zasadania a  OZ skontrolovalo ich plnenie. Všetky prijaté uznesenia sa priebežne plnia.

 **3. VZN č.01/2017 O VYLEPOVANÍ VOLEBNÝCH PLAGÁTOV - UZNESENIE č.05/2017**

Obecné zastupiteľstvo v Hrušove preštudovalo pripravený materiál a VZN č.01/2017 o vylepovaní volebných plagátov na území obce Hrušov **jednohlasne schvaľuje.**

**4. VÝROČNÁ SPRÁVA OBCE HRUŠOV ZA ROK 2016 – UZNESENIE č.06/2017**

Obecné zastupiteľstvo v Hrušove prerokovalo predložený materiál a **berie na vedomie Výročnú správu obce Hrušov za rok 2016.**

1. **REKONŠTRUKVIA MIESTNÝCH KOMUNIKÁCIÍ – UZNESENIE č.07/2017**

Obecné zastupiteľstvo v Hrušove sa **jednohlasne** uznieslo na rekonštrukcii miestnych komunikácií do viníc.

1. **FESTIVAL PÁLENKY A SLIVIEK – UZNESENIE č.08/2017**

Obecné zastupiteľstvo prerokovalo predložený rozpočet na Festival pálenky a sliviek, ktorý sa bude konať 5.8.2017 v Hrušove. Rozpočet **jednohlasne** schvaľuje. Odporúča zakúpiť z Lidlu prenosné stojany na odpadky v počte 5 kusov a poháriky na ochutnávku v počte 150 kusov.

**7. ZÁVEREČNÝ ÚČET OBCE – UZNESENIE č.09/2017**

Obecné zastupiteľstvo prerokovalo predložený záverečný účet obce za rok 2016.

Berie na vedomie stanovisko hlavnej kontrolórky obce a jednohlasne **schvaľuje Záverečný účet obce za rok 2016 bez výhrad.**

**8. DISKUSIA**

- starosta obce informoval o riešení záškolactva žiaka Tomáša Horvátha

- I.Pogányová navrhla okolo Domu smútku vysadiť ruže a osadiť lavičky.

Po vyčerpaní programu starosta obce poďakoval prítomným za účasť a zasadanie ukončil.

Zápisnica bola prečítaná a podpísaná overovateľmi.

--------------------------- Gabriel Parti

 starosta obce

––––––––––––––––––––––––––-